
בכורות מט ע"ב



טקסט הדף





	הכא נמי לא שנא ושמואל אמר לך התם בידו לקדשה מעכשיו הכא אין בידו לפדותו מעכשיו ואע''ג דקיימא לן דכל היכא דפליגי רב ושמואל הלכתא כרב באיסורי וכשמואל בדיני הכא הלכתא כוותיה דשמואל תנן מת בתוך ל' יום אע''פ שנתן לכהן יחזיר לו חמש סלעים טעמא דמת הא לא מת בנו פדוי הכא במאי עסקינן דאיתנהו למעות תא שמע בחזקת שלא נפדה עד (שיאמרו לו) שנפדה התם נמי דאיתנהו למעות בעינייהו תני תנא קמיה דרב יהודה הפודה את בנו בתוך שלשים יום בנו פדוי אמר ליה שמואל אמר אין בנו פדוי ואת אמרת בנו פדוי ואע''ג דקיימא לן כרב באיסורי וכשמואל בדיני הכא הלכתא כותיה דשמואל: הוא לפדות ובנו לפדות הוא קודם לבנו וכו': תנו רבנן הוא לפדות ובנו לפדות הוא קודם לבנו רבי יהודה אומר בנו קודמו שמצותו על אביו ומצות בנו עליו אמר ר' ירמיה הכל מודים היכא דליכא אלא חמש סלעים הוא קודם לבנו מאי טעמא דמצוה דידיה עדיף כי פליגי היכא דאיכא חמש משועבדות וחמש בני חורין ר' יהודה סבר מלוה הכתובה בתורה ככתובה בשטר דמיא ודידיה אזיל וטריף ממשעבדי ובהני חמש בני חורין פריק ליה לבריה ורבנן סברי מלוה הכתובה בתורה לאו ככתובה בשטר דמיא הלכך מצוה דידיה עדיף:


	מתני' חמש סלעים של בן במנה צורי שלשים של עבד חמשים של אונס ושל מפתה ומאה של מוציא שם רע כולם בשקל הקדש במנה צורי וכולן נפדין בכסף ובשוה כסף חוץ משקלים:


	גמ' מנה צורי אמר רבי אסי מנה של צורי רבי אמי אמר דינרא ערבא רבי חנינא אומר איסתרא סרסיא דמיזדבנא תמניא בדינרא חמש מינייהו לפדיון הבן





רש"י





	ת''ש. ממתניתין מת האב בתוך שלשים בחזקת שלא נפדה כו'. עד שיביא ראיה גרסינן ואי מייתי ראיה הוי פדוי וקשיא לשמואל: ודידיה. חמש סלעים דידיה אזיל כהן וטריף ממשעבדי שהרי שיעבודו של כהן קדם והיינו דקאמר שמצותו על אביו כלומר שמאביו נשתעבדו אותן נכסים לכהן: ובהנך חמש בני חרי פריק לבניה. מיד דאי יהיב בני חרי משום פדיון דידיה תו לא מיפריק בנו דשמא שיעבוד הלקוחות קודם ללידת בנו: לאו ככתובה בשטר דמיא. ואי יהיב בני חרי בשביל פדיון בנו תו לא מיפריק איהו דכהן לא מצי טריף לקוחות: מתני' מנה צורי. מפרש בגמרא: חמשים של אונס ושל מפתה. כלומר וכן חמשים של אונס וכו': וכולן בשקל הקדש. דהוו עשרין מעין ואותן מעין שבמעות מנה צורי ובגמ' מפרש למה לי למהדר ולמיתני האי וכו': חוץ משקלים. שקלים הבאים בלשכה באדר אין מביאין שם אלא מטבע של חצי שקלים: גמ' מנה של צורי. היוצא במדינת צורי דהסלע ד' זוזים והזוז במשקל זהב של משקל שני פשיטין ומחצה למשקל הברזל: רבי אמי אומר. סלע צורי היינו דינר ערבא ישמעאלי ולא פירש לי שיעורו ומצאתי בתשובת הגאונים בבליים ששבעה דינרים האמורים בכל הש''ס שהדינר שש מעה כסף עושין עשרה מאותן של ערביא ובלשון ערבי קורין אותה מגרעות: איסתירא סוסריתא. סלעים מיושנים: דמזדבנא תמניא. מינייהו בדינרא:





תוספות





	אפילו באותו דחשבינן ודאי בר קיימא היכא דלא אפשר כגון באשת כהן ובמס' שמחות פ''ד (הל''ב) תנן הספקות אוננין ומתאבלין עליהן וי''ל דהתם בספק בן תשע לראשון או בן שבע לאחרון דגנאי הדבר שלא יתאבל לא זה ולא זה והרי הוא ודאי בנו של אחד מהן: ודידיה אזיל וטריף ממשעבדי ובהני חמש בני חורין פריק ליה לבריה. וא''ת היכי טריף ממשעבדי הא אין נפרעין מנכסים משועבדים במקום שיש בני חורין והא איכא חמש בני חורין ואם היה פורק בנו תחלה הוה ניחא וא''ת אכתי ליהדרי לקוחות מהני חמש שפדה כהן בנו דמה נפשך שיעבודם קודם ללידת בנו דאי לידת בנו קדמה אם כן היה יכול לטרוף מן הלקוחות לפדיון בנו כמו לפדיון עצמו וי''ל דהכא מלקוחות שקנו מאביו לפיכך אין חוזרין על הנכסים שקנה הוא ועוד ''ל כגון שלא כתב ללקוחות דאקני והוא קנה הנך חמש בני חרי אחרי כן ואפי' היכא דכתב ליה דאקני בעיא בפרק מי שמת (ב''ב דף קנז.) אבל היכא דלא כתב ליה קיימא לן דלא משתעבד ואם תאמר אי הנך משעבדי בנכסים שקנה מאביו ניחא אבל בנכסים שקנה הוא היכי משתעבדי לפדיונו דהא אימת חל חיוב פדיון עצמו כשהביא שתי שערות שנעשה גדול תו לא אשתעבד נכסים שקנה אחרי כן דלא כתב ליה לכהן דאיקני וצריך לומר דעל כרחין מיירי כשירש מאביו מיהו לר' יהודה נמי זימנין דמשכחת לההוא קודם לבנו כגון שאין לו נכסים מאביו ומשהביא שערות קנה הני קרקעות ומכרם לאחר לידת בנו דלפדיון בנו אזיל וטריף ממשעבדי ועוד י''ל דנכסים שקנה אחרי כן חל עלייהו שיעבוד לענין פדיון ואע''ג דלא כתב דאיקני דכל שעתא ושעתא רכיב עליה חיוב פדיון וכיון דחשבינן ליה כמלוה בשטר הוי כאילו נכתב לאחר שקנה הקרקעות: חמש סלעים של בן (ב') [כו']. אשם בכסף שקלים וערכין לא איצטריך ליה לתנא למיתני דבאשם כתיב בהדיא בשקל הקדש וערכין נמי פשיטא דבשקל הקדש הוו כיון דכתיב (ויקרא כז) וכל ערכך יהיה בשקל הקדש: אמר רבי אסי מנה של צורי. פי' בקונט' היוצא במדינת צור וזהו שיעור סלע של אותו מנה דבסלע ד' זוזים והזוז כמשקל זהוב של משקל שני פשיטים ומחצה למשקל הברזל ונראה שקבלה היתה בידו מרבותיו ומשמע שרוצה לומר דזוז הוא דינר של כסף ומשקלו של זהב וכמו כן פירש בפי' חומש בפרשת ואלה המשפטים גבי ל' שקל דהשקל משקלו ארבעה זהובים שהם חצי אונקיי''א למשקל הישר של קלונייא משמע נמי שרוצה לומר דדינר כסף וזהב משקלו שוה דסלע הוא ד' דינרים אבל לא נראה לר''ת מדקאמר דדינר של זהב משקלו כשנים של כסף כמו שאפרש בסמוך ועוד פי' בקונט' דר' חנינא דאמר איסתירא סרסיא דמזבנא תמניא מינייהו בדינרא היינו בדינר האמור בכל הש''ס הוא דינר שמינית שבדינר צורי ור' חנינא תנא הוא ופליג אמתניתין והשתא הוו חמש סלעים דבר מועט מאי דקאמר חמשה מינייהו לפדיון הבן ותמניא מינייהו לא שוו אלא שמינית שבדינר צורי וצורי גופיה אין משקלו אלא שני פשיטים ומחצה נמצא דחמש סלעים של בן אין שוין פשוט אחד ממטבע שלנו לר' חנינא ועוד דדינר מפרש דהוא דינר מדינה ובלשון משנה רגיל לקרותו זוז ובלשון הש''ס רגיל לקרותו פשיטי כי ההוא דכתובות (דף סז.) דאמרינן חמשי זוזי פשיטי ועוד בכל דוכתי בסתם דינרא הוה דדהבא דמזדבנא בעשרים וחמשה זוזי בפ''ק דקדושין (דף מ.) גבי רב כהנא דיהיב ליה אליהו שייפא דדינרי ור' אמי דאשכח אונייא דדינרי כלומר בדינרין זהב ונראה לפרש דכולהו לא פליגי ואמתני' קיימי לפרושי לן שיעורא דר' אמי מנה צורי כלומר סלעים ה' סלעים ממנה של סלעים של בן: רבי אמי אמר דינרא ערבא. כלומר דינר של ערביא שוה ה' סלעים של בן ולא כמו שפי' בקונט' דסלע צורי דינרא ערביא וגם פירש שמצאתי בתשובת הגאונים של בבליים ששבעה דינרים האמורים בכ''מ בהש''ס שהדינר שש מעה כסף עושין עשרה מאותו של ערביא ודבריו סותרין זה את זה דכיון דדינר של ערביא קטן אפילו מדינר שבכל הש''ס אין יכול להיות דסלע צורי הוא דינר ערביא והלא בסלע ד' דינרי מאותם של צורי שבכל הש''ס כדאמרינן בקדושין ובכל דוכתי אלא בדינרי זהב איירי ושל ערביא קטן הוא מדינר זהב של צורי דשל צור מיזדבן בכ''ה של כסף ושל ערביא בעשרים כדפרישית דשיעורו כה' סלעים של בן: רבי חנינא אומר איסתירא ססורייא. כן כתוב ברוב ספרים אבל בקונטרס פירש סווסריתא נראה דבין זה ובין זה נקרא על שם סוריא כמו (ב''ק דף פג.) לשון סורסי שהוא על סוריא והוא סלע של סוריא דמזדבנא תמני בדינרא היינו בדינר זהב של סוריא וגדול הוא מדינר זהב של צור שבכל הש''ס דהסוריא לא מיזדבן בעשרים וחמש והאי של סוריא ששוה שמונה של בן היינו שלשים ושנים דינר של כסף שהסלע ארבעה דינרין: רבי. יוחנן אמר דינרא הדריינא כו'. הוא דינר זהב שבכל הש''ס דמזדבן בעשרים וחמש ומסיק דל זוז וישארו כ''ד והדרא שתותא מאותן כ''ד וישארו עשרים לפדיון הבן דהיינו חמש סלעים שהסלע ד' דינרים וכתוב בספרים דהוו להו עשרים מתקלי כמתקלי דינרא דאינון עשרין ותמניא זוזי ופלגא ופלגא דנקא ודומה פירוש של גאונים שפירשו חמש סלעים של בן לפי מטבע שבימיהם:





רבינו גרשום

התם בידו לקדשה מעכשיו אפי' בתוך שלשים הלכך הוו קדושי ואע"ג דנתעכלו המעות:



הא לא מת בנו פדוי אע"ג דנתן לו קודם:



עד שיאמרו לו שנפדה. הא אמרו לו שנפדה אע"ג דבתוך ל' הוה הוי פדוי:



לאו ככתובה בשטר דמיא. ולא גבי ממשעבדי וליכא אלא ה' בני חורין:



מנה של צור כ"ה שקלים במנה של תורה:



ר' אמי אמר דינרא ערביא. נמי הוי סלע:



איסתירא סורסיא. סלע של אותו מקום שהן קלים שנותנין מהן ח' בדינר של זהב. דינר זהב הוי ה' פשוט למשקל הברזל דינר כסף ב' ומחצה למשקל הברזל ודינו דינר זהב בסלעים דאורייתא אין דינו לימכר אלא בו' סלעים של כסף שהן כ"ד דינרי כסף שהן כ"ד זוז (והאי זוז דינר האי) והאי דקאמר ר' יוחנן כ"ה זוז אותו זוז נכנס להכרע כ"ד זוזין אם היו שוקלין כל אחד לבד:



ס"א סורסיא. כלומר שהוא כסרסור שבו עושין כל סחורה. למ"ה:





רש"ש

גמרא ואע"ג דקי"ל כו' הלכתא כרב באיסורי כו' הכא כו'. והרא"ש ל"ג כ"ז ופסיק כרב מטעם דה"כ באיסורי. ואני תמה אמאי קרי ליה איסורא דהא ספק בכור אדם קי"ל הממע"ה ואי הוה איסורא הא קי"ל ספק איסורא לחומרא. ועיין בחולין (קלד) דאיתא שם להדיא דספק חלה מיקרי ס' איסורא וס' בכור אדם מיקרי ס' ממונא. ועיין ש"ך יו"ד סימן רנ"ט סקי"ד ובססי' קע"ז:



שם ת"ר הוא לפדות ובנו לפדות כו'. בברייתא אין בה תוספת כלל על לשון המשנה. אולם מצינו כיוצא בזה בש"ס כמו שהבאתי בס"ד בסוטה (מט) ע"ש. אך זה תימה שבקדושין הביא הבריי' ולא המשנה ע"ש: ומה שיש לדקדק ברש"י ובתוספות בפירוש דרבי ירמיה כתבתי בקדושין ע"ש:



במשנה כולם בשקל הקדש כו'. ברש"י כאן ובגמרא לקמן (נא) הועתק וכולם בו':



שם חוץ משקלים. הא דלא תני נמי מעשר וראיון כדתני בברייתא לקמן (נא). הוא משום דלאו חדא מחתא נינהו. דשקלים הוא דוקא מטבע של כסף וזהו המכוון כאן באמרו חוץ כו' ר"ל דאינן בשוה כסף אלא בכסף (ממש) דוקא. משא"כ מעשר דנפדה אפילו במטבע דפרוטות כדלקמן (נב) (ולשון הרע"ב "ומע"ש נמי א"נ אלא במטבע של כסף" הוא שלא בדיוק כלל). וכן הראיון נראה דאין קפידה אלא על המטבע מאיזה מין שיהיה:



רש"י ד"ה וכולן בשה"ק (בסופו). ולמיתני האי וכולם. כצ"ל:



תד"ה אר"א. והשתא הוו חמש סלעים דבר מועט מאד דקאמר כו'. כצ"ל:



בא"ד ועוד בכ"ד סתם דינרא כו'. כצ"ל:



בא"ד ור"א דאשכח אונייא כו'. לפנינו בב"מ (כח ב) הגי' אודייא:



תד"ה ריו"ח. ודומה שהוא פירוש כו'. כצ"ל:





הגהות יעב"ץ

רש"י ד"ה מנה של צורי וכו' של משקל קולוניא כצ"ל:


ד"ה איסתירא סריסא כצ"ל:


ד"ה דמזדבנא תמניא כצ"ל:


תוס' ד"ה רבי חנינא אומר איסתרא סרסייא כצ"ל:





גליון הש"ס - רבי עקיבא איגר

גמ' וכשמואל בדיני. ע' גיטין ס ע"ב תד"ה והשתא:





שערי תורת בבל

(מט ב תוספות) ד"ה כיום וכו' ובמסכת שמחות*ואין זה מסכת שמחות שלפנינו, כי שם ליתא כל זה, רק "ספק שהוא אחיו ספק שאינו אחיו ספק שהוא בנו ספק שאינו בנו מתאבל ואונן ואינו מטמא". ומס' שמחות שלנו מכונה בפי הקדמונים "אבל רבתי" (עי' חדושי הגהות על טור יו"ד סי' שלה אות ב וב"י שם סי' שע"ד ד"ה ומ"ש אפי' גמרו וכו'). פ"ד תנן הספקות אוננין ומתאבלין עליהן וי"ל וכו'.—וכ"כ התוס' ביבמות לו ב ד"ה ה"א. אבל אין זה מחוור, כי בעלי התוס' רצו לקרב את המרוחקין בזרוע, כי ענין זה הוא מחלוקת בני מזרח ובני מערב, כמו שמצינו בחלופי מנהגים שבין בני מזרח ובני מערב (שבסוף ס' יש"ש ב"ק) סי' ב': "בני א"י אין מתאבלין על תינוק עד שיהא בן שלשים יום בני בבל מתאבלין אפי' על יום אחד". וברור שט"ס שם וצ"ל להיפך, וכ"ש הרב ר' יואל מילר הכהן בחילופי מנהגים שלו בשם צידה לדרך כ"י: "אנשי מזרח אין מתאבלין על הילד עד שיהא בן שלשים יום ובני א"י אפי' הוא בן יומו". והנה מקור מנהג בבל הוא מסוגיא דהכא ובשבת קלו א, ומנהג א"י מקורו מירושלמי פי"א ה"ז [יב ע"א]: ר' אשיין בר יקים ה"ל עובדא (פי' שמת לו תינוק, שלא היה בן שלשים יום) שאל לר' יסא א"ל לית צריך א"ל והתנינן אוננין ומתאבלין*כצ"ל, במקום "ומיטמאין", והבר' היא בר' דשמחות הנ"ל. על הספק, סימנין היו ניכרין (פי' בעובדא של ר' אשיין היו בתינוק סימנים, המוכיחים שהוא נפל, כגון שלא נגמרו שערו וצפרניו) לא כן אמרין חברייה בשם ר' יוחנן סימני בן שמונה אין עושין מעשה (פי' שאין סומכין על הסימנים לענין מעשה, ואכתי ה"ל להתאבל על הספק) סימן היה לו שבעל ופירש (פי' וע"י זה היה ברור לו שלא כלו לוולד כל חדשיו, והוא ודאי נפל, ולכך יפה הורה ר' יסא שאינו צריך להתאבל עליו, אבל בספק נפל צריך להתאבל עליו). - כן הוא ביאור ירושלמי זה כפי הנראה מחדושי רמב"ן יבמות פ ע"א וכן במלחמות שם; אבל מפרשי ירושלמי האחרונים העבירו עליו את הדרך, כי לא עמדו על דעתו ושיטתו, לכך נדחקו לפרשו ע"פ שיטת הבבלי ההפוכה משיטת הירושלמי. וראה באשכול ח"ב סי' יד בשאלה לרב האי גאון שכתב השואל, דאנינות בספק נפל היא במחלוקת תלמוד בבלי ותלמוד א"י, והרי זה כמו שאמרנו*והיה ענין זה בהעלם דבר מהרב נחל אשכול שם וכן מבעל העמק שאלה על השאילתות סוף סי' קג (ע"ש).. וגם מוכח שמסדר מס' שמחות היה בן א"י (ודלא כמחבר ס' דד"ו ח"ב פכ"ה עמ' 220).


(מט סע"ב) ר' אמי אמר דינרא ערבא.—עי' רש"י מ"ש בשם תשובות הגאונים, שז' דינרים האמורים בתלמוד עושין עשרה מאותן של ערביא ובלשון ערבי קורין אותן מגרעות. וכבר התפלאו התוס' על זה. אבל ברור אצלנו. שתשובת הגאונים לא היתה לפרש שיעור דינרא ערבא של פדיון הבן דהכא, שהיה לערביים בזמן ר' אמי, אלא שהגאונים באו לבאר שיעור דינר צורי, שכבר נשכח בימיהם, שהוא דינר של ערביא ושלש שביעיות ממנו, מדינר ערבי שהיה מצוי בימיהם והיה קטן מדינר ערבי שבזמן חז"ל (ועי' מ"ש בעירובין כט א). והנה דעת התוס' שדינר ערבא דהכא הוא של זהב והוא שוה חמשה סלעים של פדיון הבן. אבל הרי"ף כתב בקידושין פ"א רמז תקפ"ט, ד"פרוטה היא אחת משמונה באיסר האיטלקי ושיעורה חד מקצ"ב בזוזא דששדנג והוא דינר זהב של ערביא*ויש לעיין בה"ג הל' בכורות דמשמע דזוזא ששדנג הוא דינר של כסף; וכן משמע בהל' בכורות לרמב"ן פ"ח. נמצאת פרוטה ע"פ השעור הזה חצי חבה*כצ"ל, והוא מל' ערבי [] = גרעין (בדפו': חכה), וכצ"ל לקמן. לפי שדינר של זהב צ"ו חבה". ולפ"ז משקל דינר זהב ערבי הוא כמשקל דינר צורי של כסף. אבל ברור הוא שדינר ערבי של זהב הוא שוה הרבה יותר מאותו משקל של כסף כפי שיעור יוקר הזהב מהכסף, וזה עולה ויורד כפי הזמן והמקום*ועי' תוס' לעיל נ ע"א ד"ה דמזדבנא, שבזמנם היה הזהב שוה עשר פעמים מאותו משקל בכסף; ובזמננו שנתרבה הכסף נתייקר הזהב, והוא שוה ט"ו פעמים ככסף.. ולפי מ"ש הרי"ף דדינר ערבי משקלו כדינר צורי, אם היה דינרא ערבא דר' אמי כאן אותו דינר זהב שהזכיר הרי"ף, א"א שיהא שוה עשרים דינר של פדיון הבן, ומוכרח שנתחלפו המטבעות של ערביים, ודינר ערבא של ר' אמי היה שוקל יותר מצ"ו חבה. אך י"ל שגם דינר ערבא של ר' אמי הוא אותו דינר של הרי"ף, אלא שנפרש כאן דמה שאמר ר' אמי כאן דינרא ערבא עניינו לבאר שיעור משקל דינר כסף צורי שהוא כמשקל דינר ערבא של זהב, וכ"ש גם הרי"ף ז"ל.


והנה כבר ביאר הרמב"ן בסוף פיה"ת מחלוקת רש"י והגאונים בשיעור דינר צורי, שלרש"י משקלו שמונים חבה, ולגאונים והרי"ף - צ"ו חבה. אבל יש עוד שיטה שלישית לרה"ג שכתב בספרו "משפטי השבועות" שער א'; "ושיעור שתי כסף (פי' לענין שבועת הדיינין) שתות וחצי (פי' שתות דינר וחצי שתות)*ושתות דינר ידוע שהוא מעה כסף, כי דעת הגאון דשתי כסף של טענה הן כסף מדינה, שכל כסף הוא שמינית דינר צורי, וכמו שמבאר והולך למטה. והנה למעלה במשפטי השבועות שם איתא "צריך להיות בטענה של תובע שתי מעה כסף שהוא שתי כסף", וברור אצלנו שארבע המלות "שתי מעה כסף שהוא" אינם מדברי גאון, אלא הוספה של המעתיק או איזה חכם לחלוק על הגאון, וכמו שנראה כעין זה למטה. מן הכסף של ערביא (פי' דשתי כסף הן בכסף ערביא) והם הנקראים רובגין והם כל שמונה כספים כסף אחד ובזה סמכינן מאתים כסף מוהר בתולה שהם כ"ה כספים ולאלמנה י"ב כספים וחצי. ס"א (=ספרים אחרים) שתי כסף דנקיון (פי' כמו "דנקא" דהיינו שתות דינר, שכל כסף שבמשנה הוא מעה כסף) שתי מעות כמו שאמרה המשנה: האונאה ד' כספים מכ"ד כסף לסלע שתות למקח. ועוד אמרו: ש[ש] מעה כסף דינר. הנה לפי החשבון שתי מעות הן שתי כסף של משנה והם רובע משקל זהב ושליש (פי' ושליש מרובע משקל זהוב, שבס"ה הם שליש זהוב, כמו שמפרש) שהוא שליש זהוב, שזה הזהוב ארבע במשקל הסלע*כצ"ל (בדפו': כמשקל הסלע). פי' שבסלע ישנם ארבעה זהובים, נמצא שהזהוב הוא דינר, והם הזהובים שהזכירו התוס' כאן ד"ה אמר. הנה מצאנו שקראו רבותינו כ"ד כסף לסלע*עד כאן הוא מספרים אחרים, ואינם מדברי גאון, אלא מאיזה מעתיק או חכם, שחולק על הגאון וכמו שביארנו, שהוא סובר דשתי כסף של טענה הן שתי מעות.. ושיעור כפירת טענה שתי כסף הוא שתות וחצי ופירוש פרוטה רובע חבא*היינו "חבה" של הרי"ף (וכמות שהגהנו), ולמעלה שם ביאר הגאון, שהוא משקל חטה אחת של כסף. לדבריהם מעה שני פונדיונים ופונדיון ב' איסרין ואיסר ב' מסימסים ומסמיס ב' קונטרקין וקונטרק ב' פרוטות נמצא פרוטה א' משמונה באיסר האיטלקי כאמרם שהמעה שתות ופונדיון קורט*כצ"ל (בדפו': קונרט) דהיינו חצי שתות ומשקלו ד' גרעינים של חטה או שעורה, כ"ש בכפתור ופרח פט"ז, וכן עולה לדעת גאון. ואיסר חבתין*[, שני גרעינים.] ומסמיס חבא, וקונטרק חצי חבא, ופרוטה רביע חבא". וכן כתב הגאון בספר מקח וממכר סוף שער מ"א: "הזוז שהוא מ"ח גרגרים הוא דינר כסף הידוע בתלמוד ואיסר הוא שני גרגרים". ולפ"ז דעת הגאון בשיעורי הדינר והפרוטה מחצית המשקל שלפי דעת הרי"ף והגאונים שנתבאר למעלה.


ועי' בכפתור ופרח פט"ז בשם רב האי גאון שביאר דמה שאמר דפרוטה רובע חבה סמך על דרהם אלערב דהיינו דינר ערבי של כסף, שמשקלו מחצית ממשקל זהוב של ישמעאלים, שהוא מטבע של זהב שמשקלו צ"ו חבה, ויהיה משקל דינר כסף ערבי מ"ח חבה. ולפ"ז היו לערביים בזמן הגאונים שני מיני דינרים של כסף: א' של מ"ח חבה וא' גדול מזה והוא של ס"ז וחומש חבה, וזהו הדינר הערבי שהזכיר רש"י כאן בשם תשובות הגאונים. ודינר זה נקרא גם זוז או כסף, כ"ש בעירובין (כט א).

